
ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός όρων δόμησης για την ανέγερση αθλητικού κέ¬ 
ντρου"- παγοδρομίου στην εκτός σχεδίου περιοχή 


Ασπροχώματα - Κάντζας (Ν. Αττικής). 1 

Καθορισμός ορίων και όρων δόμησης του οικισμού Λιθακιάς Κοι¬ 
νότητας Λιθακιάς Ν. Ζακύνθου. 2 

Αναγνώριση της οδού Ταρποχτζή στην Ερμούπολη Σύρου ότι προϋ¬ 
πάρχει του 1923 και χαρακτηρισμός αυτής ως διατηρητέας. . 3 
Κατηγοριοποίηση, καθορισμός ορίων και όρων και περιορισμών δόμη¬ 
σης στους Οικισμούς Καρτσινιανός, Πύργος. Βραχάσιο της Κοινό¬ 
τητας Βραχασίου της επαρχίας Μιραμπέλλου του Ν. Λασιθίου. . . 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 32896/1247 (1) 

Καθορισμός όρων δόμησης για την ανέγερση αθλητικού κέντρου - 
παγοδρομίου στην εκτός σχεδίου περιοχή Ασπροχώματα — Κά¬ 
ντζας (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του άρθρου 9 του Π. Δ/τος της 17.10.78 (ΦΕΚ 
538Δ). 

2. Τις διατάξεις του Ν. 1032/1980 (ΦΕΚ 57/Α) και ειδικότερα 
τα άρθρα 2, 3 και 7. 

3. Τις διατάξεις του Ν. 1558/1985 (ΦΕΚ 137/Α) και ειδικό¬ 
τερα το άρθρο 23 παρ. 1. 


4. Τις διατάξεις του Ν. 1577/1985 (ΦΕΚ 210/Α) και ειδικότερα 
τα άρθρα 7, 8 και 9. 

5. Το υπ’ αριθ. 1409/4.3.1986 έγγραφο της Γενικής Γραμμα¬ 
τείας Αθλητισμού. 

6. Την υπ’ αριθ. 355/85 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος, αποφασίζουμε: 

1. Οι όροι και περιορισμοί δόμησης, για την ανέγερση αθλητικού 
κέντρου-παγοδρομίου, του χώρου που βρίσκεται στην εκτός σχεδίου πε¬ 
ριοχή Ασπροχώματα- Κάντζας της Κοινότητας Παλλήνης (Ν. Αττικής) 
όπως φαίνεται με τα στοιχεία Α, Β, Γ, Δ, Ε, Ζ, Η, Θ, I, Κ, Α στο 
σχετικό πρωτότυπο διάγραμμα σε κλίμακα 1:5000, που θεωρήθηκε από 
τον Προϊστάμενο της Δ/νσης Πολεοδομικών Εφαρμογών με την υπ’ 
αριθ. 32896/1247/1986 πράξη του και που συνοπτικό του αντίτυπο 
δημοσιεύεται με την παρούσα απόφαση, καθορίζονται ως εξής: 

— Μέγιστο ποσοστό κάλυψης είκοσι έξι τα εκατό (26%) της επι¬ 
φάνειας του χώρου. 

- Συντελεστής δόμησης: Διακόσια εξήντα έξι χιλιοστά (0,266). 

- Το μέγιστο ύψος του κτιρίου ορίζεται σε δεκαπέντε μέτρα και 
ενενήντα εκατοστά (15,90). 

— Ελάχιστη απόσταση του κτιρίου από τα πλάγια όρια του χώρου 
δεκαπέντε (15) μέτρα. 

2. Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Απριλίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Τ.Π. οικ. 1145 (2) 

Καθορισμός ορίων και όρων δόμησης του οικισμού Λιθακιάς Κοινό¬ 
τητας Λιθακιάς Ν. Ζακύνθου. 

Η ΝΟΜΑΡΧΗΣ ΖΑΚΥΝΘΟΥ 
' Εχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά 
όργανα» (ΦΕΚ 137Α). 

2. Τις διατάξεις του από 24.4.85 Π.Δ. (ΦΕΚ 181/Δ/3.5.85) 
«περί τρόπου καθορισμού ορίων οικισμού της χώρας, κατηγορίες αυ¬ 
τών και καθορισμός όρων και περιορισμών δόμησης». 

3. Τις προτάσεις των ιδιωτών μελετητών Μηχ/κών στους οποίους 
ανατέθηκε η σχετική μελέτη στα πλαίσια του προγράμματος των ανοι¬ 
κτών πόλεων, που αφορά τον προσδιορισμό των ορίων του υπόψη 
οικισμού Λιθακιάς Κοινότητας Λιθακιάς Ν. Ζακύνθου. 

4. Το γεγονός ότι η Κοινότητα Λιθακιάς δεν γνωμοδότησε 
εμπρόθεσμα ούτε υπέβαλε ενστάσεις ενδιαφερομένων κατά των 
προτεινόμενων ορίων του οικισμού Λιθακιάς σύμφωνα με το άρ¬ 
θρο 3 παρ. 5 του από 24.4.85 Π.Δ. 

5. Τις απόψεις της Κοινότητας Λιθακιάς όπως διατυπώθηκαν προ¬ 

φορικά από τον Πρόεδρο της Κοινότητας κατά την παρακάτω συνε¬ 
δρίαση του Συμβουλίου ΧΟΠ του Νομού. , 

6. Την εισήγηση του Συμβουλίου ΧΟΠ του Νομού όπως αυτή 
διατυπώθηκε στο υπ’ αριθ. 5/13.3.86 (θέμα 2ο) πρακτικό και με την 
οποία: α) Αποδέχεται τις προτάσεις του Προέδρου της Κοινότητας 
Λιθακιάς να περιληφθεί δομημένο τμήμα προς την πλευρά του Γυμνα¬ 
σίου στον οικισμό και να περιληφθεί στα όρια του οικισμού η περιοχή 


Κάτω Ρούγα, β) Εισηγείται την έγκριση των ορίων του οικισμού 
Λιθακιάς της Κοινότητας Λιθακιάς όπως φαίνονται στο από 13.3.86 
θεωρημένο τοπογραφικό διάγραμμα, γ) Τη θέσπιση ελάχιστου εμβα- 
δού αρτιότητας σύμφωνα με το άρθρο 5 παρ. 1 του από 24.4.85 Π.Δ. 
τα 1000 μ 5 για τα δημιουργούμενα από κατάτμιση γήπεδα, μετά τις 
3.5.85 ημέρα δημοσίευσης του από 24.4.85 ΓΙ.Δ. και δ) Να χαρα¬ 
κτηριστεί ο πιο πάνω οικισμός διάσπαρτος, μεσαίος, ούτε παραλιακός, 
ούτε περιαστικός, ούτε τουριστικός και αδιάφορος, αποφασίζουμε: 

1. Αποδεχόμαστε τις προτάσεις του Προέδρου της Κοινότητας Λι- 
θακιάς να περιληφθούν το δομημένο τμήμα προς την πλευρά του Γυ¬ 
μνασίου και η περιοχή Κάτω Ρούγα στα όρια του οικισμού. 

2. Καθορίζουμε τα όρια του οικισμού Λιθακιάς της Κοινότητας 
Λιθακιάς Ν. Ζακύνθου όπως αυτά φαίνονται στο από 13.3.86 θεωρη¬ 
μένο από τον Προϊστάμενο Τ.Π. και Π.Ε. Ν. Ζακύνθου διάγραμμα 
καθορισμού των ορίων του οικισμού Λιθακιάς κλίμακας 1:5000, και 
το οποίο φέρει τη θεώρηση του Συμβουλίου ΧΟΠ του Νομού. 

3. Καθορίζουμε ελάχιστο εμβαδόν αρτιότητας για τα δημιουργού- 
μενα από κατάτμηση γήπεδα, μετά τις 3.5.85 ημέρα δημοσίευσης 
του από 24.4.85 ΓΙ.Δ. τα 1000 μ 2 . 

Η απόφαση αυτή να δημοσιευθεί στην Εφημερίδα της Κυβερνήσεως 
σύμφωνα με το από 24.4.85 Π.Δ. (ΦΕΚ 181/Δ/3.5.85). 

Ζάκυνθος, 26 Μαρτίου 1986 

Η Νομάρχης 
ΕΥΦΗ Δ. ΜΗΤΩΣΗ 

Αριθ. Τ.Π. 2 750 (3) 

Αναγνώριση της οδού Ταρποχτζή στην Ερμούπολη Σύρου ότι προϋ¬ 
πάρχει του 1923 και χαρακτηρισμός αυτής ως διατηρητέας. 

Η ΝΟΜΑΡΧΗΣ ΚΥΚΛΑΔΩΝ 
' Εχοντας υπόψη: 

1. Το Ν. 3200/55 «περί Διοικητικής αποκεντρώσεως» σε συνδυα¬ 
σμό με το Ν.Δ. 532/70, Β.Δ. 712/70, Ν.Δ. 950/72, 291/73. 

2. Την κοινή απόφαση των Υπουργών Προεδρίας της Κυβέρνησης και 
Χωροταξίας, Οικισμού και Περιβάλλοντος με θέμα: Κωδικοποίηση - τρο¬ 
ποποίηση και συμπλήρωση συλλογικών οργάνων Γνωμοδοτικής και Απο¬ 
φασιστικής αρμοδιότητας Υπουργείου Χωροταξίας, Οικισμού και Περι¬ 
βάλλοντος σε κείμενο ενιαίο». (Υπ’ αριθ. 75724/1151 ΦΕΚ 767 Β). 

3. Τις διατάξεις του άρθρου 20 του Ν.Δ. 17.7.23 περί σχεδίων 
πόλεων κ.λ.π. 


4. Τη γνώμη του Συμβουλίου Χωροταξίας, Οικισμού και Περιβάλ¬ 
λοντος του Νομού που διατυπώθηκε στην 3η Συνεδρίαση της 17.4. 
86, Πράξη 19η, αποφασίζουμε: 

Αναγνωρίζουμε την οδό που φαίνεται στο συνημμένο τοπογραφικό 
διάγραμμα με τα στοιχεία (Β, Γ, Ε, Ζ, Η, Θ, I, Κ) ότι προϋπάρχει 
του 1923 και τη χαρακτηρίζουμε διατηρητέα. Για τα οικόπεδα που 
έχουν πρόσωπο στην οδό αυτή ισχύουν οι διατάξεις που ισχύουν για 
τις εγκεκριμένες οδούς του σχεδίου Ερμούπολης. 

Η απόφαση αυτή να δημοαιευθεί στην Εφημερίδα της Κυβερνήσεως. 

Ερμούπολη, 18 Απριλίου 1986 

Η Νομάρχης 
ΕΛΙΣΑΒΕΤ ΠΑΠΑΖΩΗ 

Αριθ. 1601 (4) 

Κατηγοριοποίηση, καθορισμός ορίων και όρων και περιορισμών δόμη¬ 
σης στους Οικισμούς Καρτσινιανός, Πύργος, Βραχάσιο της Κοινό¬ 
τητας Βραχασίου της επαρχίας Μιραμπέλλου του Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ/3.5.1985) 
«περί τρόπου καθορισμού ορίων οικισμού της χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους 
οποίους ανατέθηκε σχετική μελέτη στα πλαίσια του προγράμματος 
των ανοικτών πόλεων, που αφορούν στον προσδιορισμό των ορίων 
των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του Υ.Χ.Ο.Π. 

4. Τα πληθυσμιακά στοιχεία της μελέτης της τελευταίας απο- 
γραφής του Κράτους της Ε.Σ.Υ.Ε. 

5. Την υπ’ αριθ. 30/6.3.86 γνωμοδότηση του Συμβουλίου 
Χ.Ο.Π. του Νομού, αποφασίζουμε: 

I. Κατατάσσουμε τους οικισμούς α) Καρτσινιανό β) Πύργο στην 
κατηγορία των αδιάφορων, στάσιμων, μικρών γ) Βραχάσιο στην κα¬ 
τηγορία των ενδιαφερόντων, στάσιμων, μεσαίων οικισμών. 

II. Καθορίζουμε τα όρια των οικισμών Καρτσινιανού, Πύργου, 
.Βραχασίου της Κοιν. Βραχασίου Μιραμπέλλου του Νομού Λασιθίου, 
με στοιχεία 1 - 9, 1 - 9, 1 - 44 αντίστοιχα, όπως αυτά φαίνονται 
στα συνοδευτικά της παρούσας σχεδιαγράμματα σε κλ. 1:5.000, που 
αποτελούν αναπόσπαστα μέρη της απόφασης αυτής και συντάχθηκαν 
βάσει στοιχείων χαρτών και επί τόπου ελέγχου. 

III. Καθορίζουμε τους ακόλουθους Γενικούς και Ειδικούς όρους 
και περιορισμούς Δόμησης. 


Α. Γενικοί όροι Δόμησης: 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. της 24.4.85 Φ.Ε.Κ. 181Δ'/3.5. 
1985 και για τους οικισμούς Καρτσινιανό, Πύργο, Βραχάσιο της 
Κοινότητας Βραχασίου Μιραμπέλλου αρτιότητα γηπέδου 300 τ.μ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.1985 Π.Δ/τος. 

Β. Ειδικοί όροι Δόμησης: 

Για τους οικισμούς της ομάδας α) Καρτσινιανός, Πύργος που κατα¬ 
τάσσονται στην κατηγορία των Αδιάφορων οικισμών τους ειδικούς όρους 
δόμησης που αναγράφονται στην καρτέλα που συνοδεύει την παρούσα. 

β) Βραχάσιο που κατατάσσεται στην κατηγορία των ενδιαφερόντων 
οικισμών τους ειδικούς όρους δόμησης που αναγράφονται στην καρ¬ 
τέλα που συνοδεύει την παρούσα. 

IV. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διάγραμμα 
από το τμήμα Πολεοδομίας και Π.Ε. της Νομαρχίας ώστε να εξασφαλί¬ 
ζεται η συνέχεια των υπαρχόντων Κοινόχρηστων χώρων και η δημιουρ¬ 
γία νέων Κοινόχρηστων χώρων σύμφωνα με τα οριζόμενα στις διατάξεις 
της παρ. 1 του άρθρου 6 του από 24.4.1985 Π.Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ/γμα της 24.4. 
1985 (ΦΕΚ 181Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβερνήσεως. 

Άγ. Νικόλαος, 1 Απριλίου 1986 
Ο Νομάρχης 

ΓΕΩΡΓΙΟΣ ΤΖΑΝΑΚΑΚΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






